**العوسج**

**עו"סג**

**Ausj**

**(A Unique Social Work Journey)**

**רציונל**

עובדים סוציאליים העובדים שנים רבות במקצוע ועם אוכלוסיות קשת יום עלולים להישחק ורווחתם תיפגע (Poulin & Walter 1993 Siebert 2005;). אקר (1999) מצא שמעורבות מקצועית בחיי המטופלים גורמת לשחיקה נפשית וניתוק רגשי בקרב עובדים סוציאליים.

יתר על כן, נמצא שבקרב עובדים סוציאליים העובדים עם אנשים שנפגעו מאלימות משפתית, קיימת פגיעה ברווחתם הנפשית, תחושות של דכדוך, חוסר סבלנות ועייפות המלווה אותם גם בעת סיום יום העבודה והחזרה הביתה (Ben-Porat, & Itzhaky, 2014)‬.

לפי מודל השחיקה של )1982) Maslach‏‏, ישנם שלושה מרכיבים של השחיקה: תשישות רגשית, ריחוק בין-אישי איבוד תחושת הקשר עם עמיתים לעבודה ועם לקוחות וירידה ביעילות העבודה וההישגים אישיים, שמתבטאת בהערכה שלילית לעצמי.

בר-גל וגוטרמן (1996) בדקו את השחיקה בקרב עובדים סוציאליים העוסקים בטיפול ישיר. הם גילו כי "אתגר בתפקיד" מהווה גורם חשוב בהפחתת השחיקה; אתגר התפקיד מתייחס לרמת האתגר והסיפוק מהעבודה, שביעות הרצון והאפקטיביות בשרות וההישארות בתפקיד( בר-גל וגוטרמן,1996).

נמצא שעבודה מעניינת ומאתגרת תורמת לשביעות רצונם של עובדים סוציאליים ומהווה גורם המונע שחיקה. מקום עבודה שאינו מספק אתגר, עניין ואפשרות להתפתחות ומימוש אישי לעובד גורם לתופעות של שחיקה, התרוקנות רגשית ותחושת הישג נמוכה ויחס מחפצן (דה-פרסונליזציה) כלפי הפונים (כספי, 1985). לא פחות חשוב בהקשר זה הוא מפגשי עמיתים לצורך וונטילציה.

**הפרויקט**

אלעוסג הנה תכנית דו שנתית המוצעת לקידום יצירת אתגר ועניין בתפקיד של עובדים סוציאליים; מסלול קידום והתפתחות וחיזוק הקשר האישי בין צוותי העבודה ובין צוותי העבודה והאקדמיה. מטרת התכנית הינה לחזק מרכיבים אלו ( אתגר, התפתחות אישית, חדשנות וקשר עם האקדמיה) ובכך להקטין את תחושת השחיקה בקרב העובדים הסוציאליים. אלעוסג פועל לצורך יצירת מרחב של שותפות בין האקדמיה לבין עובדים סוציאליים הפועלים בשדה לצורך חילוץ הידע הילידי המצטבר בקרב אנשי המקצוע והעלאתו על הכתב.

פיילוט לתכנית מלווה במחקר נערך במחלקה לשירותים חברתיים בחורה במהלך שנת .2018-2019

בתכנית השתתפו 14 עובדים סוציאליים בליווי אקדמי של בית הספר לעבודה סוציאלית במכללה האקדמית ספיר.

בחלק הראשון של התכנית עובדים הסוציאליים השתתפו בשלושה ימי התנסות עם סוסים בשיטה הנקראת איגלה. התנסות זאת לוותה על ידי מחקר איכותני.

ממצאי המחקר הראשוניים מצביעים על כך שהסדנא תרמה רבות להערכה העצמית של העובדים הסוציאליים, לתחושת ההתפתחות האישית, התפתחות מקצועית ולקשר משמעותי בין חברי הצוות לבין עצמם. עובדים סוציאליים שהשתתפו בתכנית דיווחו על הגברה בתחושות המסוגלות האישית והמקצועית שלהם, על בניית אימון וקרבה בקרב חברי צוות העובדים ועל תחושתם כי הם מתחילים להעריך את עצמם ואת עשייתם.

**אוכלוסיית היעד:**

עובדים סוציאליים במחלקות לשירותים חברתיים בקרב האוכלוסייה הערבית. בעתיד התכנית תורחב כדי לכלל העובדים הסוציאליים הפועלים בתחומי עיסוק ובמסגרות מקצועיות נוספים.

1. הפחתת תחושת השחיקה בקרב עובדים הסוציאליים
2. פיתוח הידע הילידי באמצעות מחקר, פרקטיקה ומדיניות, של צוות המחלקה לשירותים חברתיים והקהילה.
3. קידום מקצועי ומחקרי של העובדים הסוציאליים.

**תכנית הפעולה**

התכנית תפעל למשך שנתיים

**שנה ראשונה:**

1. שלוש סדנאות איגאלה- כל סדנה תכלול עבודה עם הסוסים ועיבוד החוויה עם צוות העובדים הסוציאליים.
2. בניית חזון אישי, מקצועי וארגוני- בתום סדנאות האיגלה: העובדים הסוציאליים יגדירו ויבנו את החזון בסיוע של מנחות התכנית.
3. סדנה של מחקר איכותני במטרה לרענן לצוות העובדים את עקרונות המחקר האיכותני ולעודד אותם לחקור סוגיות חברתיות שבתחום טיפולם. בשלב הראשון העובדים יתחלקו לתתי קבוצות ( עד 4 תתי קבוצות). כל קבוצה תחקור תחום אחד. הסדנה תכשיר את העובדים לחקור ולתעד את ממצאי מחקרים בכתבי עת בתחום העבודה הסוציאלית ולהציג את התוצרים של מחקריהם בכנסים רלוונטיים.
4. סדנה של פוטו ווויס- 16 מפגשים, המבוסס על קבוצת משימה, החוקרת ומתעדת יחד נושא נבחר, הקשור לחיי היום-יום של המשתתפים, ובהקשר למצב לא רצוי כל שהוא. (הנושא עצמו יבחר באמצעות שיח עם המשתתפים).כל מפגש יארך שלוש שעות אקדמיות.**\***
5. יום עיון בתום התכנית שבו יציגו המשתתפים את ממצאי מחקריהם ועשייתם.

**\*התאמת התכנית תבחן יחד עם המחלקה לשירותים חברתיים**

**שנה שנייה:**

1. חיבור מחקרי בין העובדים הסוציאליים לבין חוקרים מבית הספר לעבודה סוציאלית במכללה האקדמית ספיר, לקידום מחקרי ופרסום אקדמי משותף
2. קידום תכניות התערבות ייחודיות מבוססות ידע ילדי של הקהילה בתחום שונים כגון נוער, ילדים, קשישים ועוד.
3. סדנאת איגאלה אחת לרבעון בהשתתפות העובדים הסוציאליים של המחלקה.

**תוצרים של התכנית**

1. השתתפות של העובדים הסוציאליים בכנסים
2. פרסום מאמרים מתחומי המחקר המתפתחים במחלקה
3. פיתוח תכניות התערבות ייחודיות בנויות על הידע הילדי שזוהה.
4. כנס מקצועי בסיום התכנית בו יוצגו ממצאי המחקר המשותף והפרקטיקה שהתפתחה.